open-index/open-wikipedia-markdown huggingface dataset:
Δημοκρατία των Κόμι

Η **Δημοκρατία των Κόμι** (ρωσικά: Респу́блика Ко́ми, κόμι: Коми Республика ή εναλλακτικά Коми Öтувкан *Κόμι Ούτουβκαν*) είναι ομοσπονδιακό υποκείμενο της Ρωσίας, υπαγόμενο στο Βορειοδυτικό Διαμέρισμα.

Πρωτεύουσα της Δημοκρατίας είναι το Σικτιβκάρ (235.006 κάτοικοι - απογραφή 2010). Άλλες μεγάλες πόλεις είναι η Ουχτά (99.591), η Βαρκουτά (70.548), η Πετσόρα και η Ιντά.

Ο πληθυσμός είναι κυρίως ρωσικής καταγωγής (65.1%). Οι αυτόχθονες Κόμι (φινικό φύλο) ανέρχονται στο 23.7%, ενώ απαντώνται επίσης Ουκρανοί (4.2%). Πολλοί από τους κατοίκους της περιοχής ήταν κατάδικοι των γκουλάγκ ή ήρθαν για να δουλέψουν στα ορυχεία ή σε άλλα προγράμματα οικονομικής ανάπτυξης της περιοχής. Ο πληθυσμός της δημοκρατίας συρρικνώνεται με ιδιαίτερα γρήγορους ρυθμούς και από 1.256.000 άτομα που ήταν στο 1988 το 2022 είναι λίγο πάνω από 800.000 κατοίκους, αποτέλεσμα της ιδιωτικοποίησης των ορυχείων, των πλουτοπαραγωγών και της γενικότερης εγκατάλειψης των περιοχών στη βόρεια ΕΣΣΔ μετά τη διάλυση της.

Στα ανατολικά εδάφη της Δημοκρατίας των Κόμι, στους πρόποδες των Ουραλίων, απλώνεται το Δάσος Κόμι - με συνολική έκταση 32.800 χλμ², είναι το μεγαλύτερο παρθένο δάσος της Ευρώπης. Γενικότερα, η δημοκρατία δεν έχει μεγάλο υψόμετρο, και είναι ιδιαίτερα αραιοκατοικημένη. Η δημοκρατία έχει δύο εθνικά πάρκα. Στο Ουστ-Στσουγκέρ της δημοκρατίας των Κόμι σημειώθηκε η χαμηλότερη θερμοκρασία στην Ευρώπη: -58.1 βαθμούς Κελσίου στις 31 Δεκεμβρίου 1978.

## Παραπομπές


## Εξωτερικοί σύνδεσμοι
*
Νότος

thumb|250px|right|Ο Νότος (Ν) / (South) (S) σε σχέση με τις άλλες κατευθύνσεις.

Ο **Νότος** είναι γεωγραφική κατεύθυνση. Αποτελεί ένα από τα τέσσερα κύρια σημεία ορίζοντος ή σημεία της πυξίδας. Είναι το αντίθετο του Βορρά, κατά σημείο και κατεύθυνση και βρίσκεται σε ορθή γωνία με την Ανατολή και την Δύση.

Κατά κανόνα, σε όλους τους χάρτες ο Νότος καταφαίνεται στο κάτω ήμισυ από το οριζόντιο μέσον αυτών.

Κατηγορία:Προσανατολισμός
Αλέξανδρος Α΄ Αλεξανδρείας

Ο **Αλέξανδρος** (250 - 17 Απριλίου 328) ήταν Πατριάρχης Αλεξανδρείας (313-328). Κατά τη διάρκεια της πατριαρχίας του, ασχολήθηκε με μια σειρά από ζητήματα που αντιμετώπιζε η Εκκλησία εκείνη την εποχή. Ήταν αρκετά γνωστός ως πολέμιος του Αρειανισμού και ένας εκ των πρωταγωνιστών της Α' Οικουμενικής Συνόδου.

Άγνωστο πότε γεννήθηκε, ήταν ειρηνικός άνθρωπος, κληρικός του πατριαρχείου Αλεξανδρείας από τις αρχές του 4ου αιώνα το αργότερο. Το 313, μετά το θάνατο του Πατριάρχη Αχείλλα (ή *Αχειλλίου*), ήταν μαζί με τον Άρειο συνυποψήφιος για τον πατριαρχικό θρόνο. Μετά την επικράτησή του ο Άρειος άρχισε να διαδίδει την αίρεσή του συστηματικότερα. Μετά τις αρχικές προσπάθειες να βρεθεί μια συμβιβαστική λύση, ο Αλέξανδρος συγκάλεσε το 318 στην Αλεξάνδρεια Σύνοδο που τον καταδίκασε ως αιρετικό. Το 324 στη Νίκαια η καταδίκη αυτή επαναλήφθηκε. Πεθαίνοντας το 326 όρισε ως διάδοχό του τον Αθανάσιο, εκλογή που επικυρώθηκε πανηγυρικά ψήφω κλήρου και λαού.

Πέθανε στις 17 Απριλίου 328 και γρήγορα η μνήμη του εισήχθη στο εορτολόγιο της Εκκλησίας, η οποία τιμά τη μνήμη του στις 29 Μαΐου.

## Παραπομπές


Κατηγορία:Πατριάρχες Αλεξανδρείας και πάσης Αφρικής
Κατηγορία:Βυζαντινοί του 4ου αιώνα
Εμιλί Σιμόν

Η **Εμιλί Σιμόν** (*Émilie Marie Simon*, 17 Ιουλίου 1978) είναι Γαλλίδα τραγουδίστρια.

Γεννήθηκε στο Μονπελιέ.

## Δισκογραφία
 
### ''Émilie Simon'' (2003)
# *Désert* 	 
# *Lise* 	 
# *Secret* 	 
# *Il pleut* 	 
# *I Wanna Be Your Dog* (αυθεντικη εκδοση: Iggy Pop/The Stooges) 	 
# *To the Dancers in the Rain* 	 
# *Dernier lit* 	 
# *Graines d’étoiles* 	 
# *Flowers* 	 
# *Vu d’ici* 	 
# *Blue Light* 	 
# *Chanson de toile* 	 
	 	 
* *Desert (version en inglés)* Disque bonus 	 
* *Solène (Bonus track)* Disque bonus 	 
* *Femme Fatale (con Tim Keegan)* Disque bonus 	 
* *Desert (Avril Puzzle Mix)* Disque bonus 	 
	 
	 
* *Desert (Leila Mix)* Maxi 	 
* *Désert (Thievery Corporation Mix)* Maxi 	 
* *Flowers Never Die (F. Pallem & JM Pelatan Mix)* Maxi 	 
* *Graines d’étoiles (JeanJean Mix)* Maxi 	 
* *Nous voulons des fleurs (Cyrille Brissot Mix)* Maxi

### ''Desert'' [Maxi] (2003)
* *Desert (Version en inglés)* 	 
* *Desert (Avril Puzzle Mix)* 	 
* *Desert (Leila Mix)* 	 
* *Désert (Version en francés)* 	 
* *Desert (Thievery Corporation Mix)* 	 
	 
	 
### ''Flowers'' [Maxi] (2003)
* *Flowers (Version original)* 	 
* *Flowers never die (les fleurs ne meurent jamais) - Fred Pallem & Jean-Marc Pelatan Mix* 	 
* *Graines d'étoiles (JeanJean Mix)* 	 
* *Flowers (Version acústica en vivo)* 	 
* *Flowers (Lo-Fi Flowers por Dionysos)* 	 
* *Flowers (A Flower Mix por David Trescos)* 	 
	 
	 
### ''La Marche de l'empereur'' (2005)
# *The Frozen World* 	 
# *Antarctic* 	 
# *The Egg* 	 
# *Song of the Sea* 	 
# *Baby Penguins* 	 
# *Attack of the Killerbirds* 	 
# *Aurora Australis* 	 
# *The Sea Leopard* 	 
# *Song of the Storm* 	 
# *Mother's Pain* 	 
# *To the Dancers on the Ice* 	 
# *All Is White* 	 
# *The Voyage* 	 
# *Footprints in the Snow* (Bonus Track) 	 
# *Ice Girl* (Bonus Track) 	 
	 
### ''Végétal'' (2006)
# *Alicia* 	 
# *Fleur de saison* 	 
# *Le vieil amant* 	 
# *Sweet Blossom* 	 
# *Opium* 	 
# *Dame de lotus* 	 
# *Swimming* 	 
# *In the Lake* 	 
# *Rose hybride de thé* 	 
# *Never Fall in Love* 	 
# *Annie* 	 
# *My Old Friend* 	 
# *En cendres* 	 
# *Papillon* 	 
# *Ferraille* 	 
# *Madelaine*

## Παραπομπές


## Εξωτερικοί σύνδεσμοι
*  Official Website

Κατηγορία:Γαλλίδες τραγουδίστριες
Μουριά

Ο όρος **Μουριά** μπορεί να αναφέρεται στο:

* Μουριά (φυτό).
* χωριό Μουριά Αρκαδίας.
* χωριό Μουριά Ηλείας.
* χωριό Μουριά Τρικάλων.

Κατηγορία:Αποσαφηνίσεις ελληνικών τοπωνυμίων
Πατριάρχης Γεωργίας Ηλίας Β΄

Ο **[[Πατριάρχης]] Ηλίας Β΄** (γεωργ. ილია II, κατά κόσμον *Ηρακλής Γουντουσαούρι-Σιολασβίλι*, γεωργ. ირაკლი ღუდუშაური-შიოლაშვილი, Βλαντικαφκάς, 4 Ιανουαρίου 1933 - Τιφλίδα, 17 Μαρτίου 2026) ήταν ο προκαθήμενος της Γεωργιανής Ορθόδοξης Εκκλησίας για 49 χρόνια, από το 1977 μέχρι τον θάνατό του το 2026.

## Βιογραφικά στοιχεία
Γεννήθηκε στο Βλαντικαφκάς της Ρωσικής Σοβιετικής Ομοσπονδιακής Σοσιαλιστικής Δημοκρατίας στις 4 Ιανουαρίου 1933. Στις 16 Απριλίου 1957 εκάρη μοναχός. Διάκονος χειροτονήθηκε δύο ημέρες αργότερα από τον Καθολικό Πατριάρχη Γεωργίας Μελχισεδέκ Γ΄ και πρεσβύτερος στις 10 Μαΐου 1959. Στις 16 Σεπτεμβρίου 1961 έλαβε το οφίκιο του αρχιμανδρίτη.

Σπούδασε στη Θεολογική Ακαδημία Μόσχας, από την οποία αποφοίτησε το 1960. Στις 25 Αυγούστου 1963 χειροτονήθηκε Επίσκοπος Βατούμης και Σεμοκμέδης. Το 1963 χειροτονήθηκε Επίσκοπος Βατούμης και Σεμοκμέδης, από τον Καθολικό Πατριάρχη Γεωργίας Εφραίμ. Την 1η Σεπτεμβρίου 1967 εξελέγη Επίσκοπος Σουχούμης και Αβχαζίας και στις 17 Μαΐου 1969 προήχθη σε Μητροπολίτη.

Στις 23 Δεκεμβρίου 1977 εξελέγη Καθολικός Πατριάρχης Γεωργίας.

Από το 1978 έως το 1983, ο Ηλίας Β' ήταν συμπρόεδρος του Παγκόσμιου Συμβουλίου Εκκλησιών.

Ως Πατριάρχης είχε λάβει τα υψηλότερα εκκλησιαστικά βραβεία από τους Πατριάρχες Αντιοχείας, Ιεροσολύμων, Αλεξανδρείας, Ρωσίας, Βουλγαρίας, Ρουμανίας και την Εκκλησία της Ελλάδας. 

Ως θεολόγος και ιστορικός της εκκλησίας, του ανακηρύχθηκε Επίτιμος Διδάκτορας Θεολογίας από το Ορθόδοξο Θεολογικό Σεμινάριο του Αγίου Βλαντιμίρ στη Νέα Υόρκη (1986), την Ορθόδοξο Ακαδημία Κρήτης (1997) και το Ορθόδοξο Θεολογικό Σεμινάριο του Αγίου Τίχωνα στην Πενσυλβάνια (1998), της Γεωργιανής Ακαδημίας Επιστημών (2003) και τιμ. Μέλος της Αμερικανικής Σχολής Γενεαλογίας, Εραλδικής και Επιστημών Ντοκιμαντέρ. 

Τον Φεβρουάριο του 2008, τιμήθηκε με το βραβείο David Guramishvili.

Έπειτα από σύντομη νοσηλεία λόγω γαστρορραγίας στο Ιατρικό Κέντρο Καυκάσου στην Τιφλίδα, απεβίωσε στις 17 Μαρτίου 2026, σε ηλικία 93 ετών. Η εξόδιος ακολουθία τελέστηκε στις 22 Μαρτίου στον Καθεδρικό Ναό της Αγίας Τριάδος στην Τιφλίδα, προεξάρχοντος του Οικουμενικού Πατριάρχη Βαρθολομαίου. Ενταφιάστηκε στον Πατριαρχικό Καθεδρικό Ναό της Σιών.

## Παραπομπές


Ηλίας Β
Μούρο

thumb|right|250px|Μούρα

Το **μούρο** ή **συκάμινο** είναι ο καρπός της μουριάς (γένος *Morus*). Είναι σύνθετος και αποτελείται από μία ταξικαρπία που σχηματίζεται από τα άνθη της ταξιανθίας. Το μήκος του ποικίλει από μισό εκατοστό μέχρι και 2,5 εκατοστά. Τα μεγαλύτερα μούρα παράγονται από τα καλλιεργούμενα είδη.

Το **μαύρο μούρο** (*Morus nigra*) είναι το πιο νόστιμο από τα άλλα είδη, είναι χυμώδες και το χρώμα του είναι σκούρο πορφυρό. Τρώγεται σκέτο ως φρούτο, χρησιμοποιείται στη ζαχαροπλαστική καθώς και στην παρασκευή χυμών. Το **κόκκινο μούρο** έχει χρώμα ανοιχτό πορφυρό, γεύση πολύ γλυκιά και χρησιμοποιείται στην παρασκευή μαρμελάδων και ζελέδων. Τα άλλα είδη μούρων είναι κατώτερης ποιότητας και δεν καταναλώνονται ευρέως.

## Δείτε επίσης
* Μουριά (φυτό)

## Εξωτερικοί σύνδεσμοι
* 
* 
* 

Κατηγορία:Φρούτα
Κατηγορία:Μορφολογία καρπών
Βίκυ Βανίτα

Η **Βίκυ Βανίτα** (Ηράκλειο Κρήτης, 15 Μαΐου 1948 – Αθήνα, 8 Μαρτίου 2007) ήταν Ελληνίδα ηθοποιός και δημοσιογράφος.

## Βιογραφία
Γεννήθηκε στο Ηράκλειο Κρήτης στις 15 Μαΐου 1948.

Σπούδασε στην Δραματική Σχολή του Εθνικού Θεάτρου, από όπου αποφοίτησε το 1967.

Για πολλά χρόνια ασχολήθηκε επαγγελματικά με τη δημοσιογραφία, γράφοντας άρθρα σε περιοδικά. Έπαιξε σε πολλές ταινίες του ελληνικού κινηματογράφου, ενώ συμμετείχε σε επιτυχημένες τηλεοπτικές σειρές, όπως *[[Το ρετιρέ]]* το 1990.

Η πρώτη της εμφάνιση στη μεγάλη οθόνη ήταν το 1968 στην ταινία *Θύελλα στο σπίτι των ανέμων* και έπαιξε σε πολλές γνωστές ταινίες, όπως στο ''Ρεμπέτικο'' ως το 1984. Η τελευταία κινηματογραφική της εμφάνιση ήταν στην ταινία *Εδώ είναι Βαλκάνια* (1984).

Τη δεκαετία του 1980 παρουσίασε τηλεοπτική εκπομπή με τον ταχυδακτυλουργό Μάικ Λαμάρ. Το 1990 υποδύθηκε τη Νόρα Ζαχαροπούλου, πλούσια και εκκεντρική εργοδότρια της Κατερίνας Γιουλάκη στην κωμική τηλεοπτική σειρά του Γιάννη Δαλιανίδη *Το ρετιρέ*. Έπαιξε, επίσης, στην κωμική τηλεοπτική σειρά *[[Είσαι το Ταίρι Μου|Είσαι το ταίρι μου]]* όπου υποδυόταν την Αιμιλία, τυφλή θεία του Αλέξη Γεωργούλη, της Δάφνης Λαμπρόγιαννη και του Αλέκου Συσσοβίτη και συμμετείχε στη σειρά του Γιώργου Καπουτζίδη *[[Στο Παρά 5|Στο παρά 5]]* όπου υποδυόταν τη Φωτεινή Κοτσιουμάρη.

## Θάνατος
Το 2000 περίπου διαγνώστηκε με καρκίνο του πνεύμονα, και τον αντιμετώπισε μόνη της κρυφά από όλους, λέγοντας ότι έπασχε από άσθμα. Απεβίωσε στο διαμέρισμα όπου διέμενε στον Νέο Κόσμο στις 8 Μαρτίου 2007, σε ηλικία 58 ετών, και αργότερα τη βρήκε νεκρή η μητέρα της.

## Φιλμογραφία
### Κινηματογραφικές ταινίες

### Βιντεοταινίες

### Τηλεοπτικές παραστάσεις

### Τηλεοπτικές σειρές

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Εξωτερικοί σύνδεσμοι
* Βίκυ Βανίτα στο IMDb
* Βίκυ Βανίτα στο Discogs

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Συμπολιτεία

Η **συμπολιτεία** ή **κοινόν** ήταν μια μορφή κρατικής οργάνωσης που για πρώτη φορά συναντάται στην ελληνική αρχαιότητα. Ανώτατη αρχή ήταν μία κεντρική κυβέρνηση από τους αντιπροσώπους των πόλεων-κρατών που την αποτελούσαν, οι οποίες ωστόσο παρέμεναν αυτόνομες και ισόνομες. Η αποδυνάμωση του θεσμού της πόλης-κράτους και η επιδίωξη των βασιλέων της Μακεδονίας να επεκταθούν προς το νότο ήταν αιτίες που οδήγησαν πολλές πόλεις, ιδιαίτερα απομονωμένων περιοχών, να προχωρήσουν στη συγκρότηση συμπολιτειών.

## Παραδείγματα
Χαρακτηριστικά παραδείγματα είναι τα παρακάτω κράτη:
*Αχαϊκή Συμπολιτεία
*Αιτωλική Συμπολιτεία
*Κοινό των Ελευθερολακώνων
*Κοινό των Βοιωτών
*Κοινό των Χαλκιδέων
*Κοινό των Ηπειρωτών
*Κοινό των Κρητών 
*Κοινό των Θεσσαλών
*Κοινό των Ευβοέων
*Κοινό των Κυπρίων
*Κοινό των Νησιωτών

## Εξωτερικοί σύνδεσμοι

Συμπολιτεια
Κατηγορία:Μορφές διακυβέρνησης
Πέπερι

thumb|right|220px|Πέπερι

thumb|right|200px|Μαύροι και λευκοί κόκκοι πιπεριού
Το **πέπερι** είναι γένος αγγειόσπερμων, δικότυλων φυτών. Ανήκει στην τάξη Πεπερωδών και στην οικογένεια των Πιπεριδών με πάνω από 1.500 είδη μικρών δέντρων και θάμνων.

Βρίσκεται στις τροπικές περιοχές της γης.
Το πιο σημαντικό είδος είναι το μαύρο πιπέρι (Piper nigrum) με καταγωγή από την Ινδία από τους καρπούς του παράγεται το λευκό και το μαύρο πιπέρι.

Αναρριχητικό φυτό που ξεπερνά τα 8 μέτρα σε ύψος.
Τα φύλλα του είναι στιλπνά, πλατιά και τα άνθη του είναι αφανή σχηματίζοντας λεπτές ταξιανθίες.
Ο καρπός ή κόκκος πιπεριού είναι μικρός, στρογγυλός, εμπύρηνος με σαρκώδες περικάρπιο και διάμετρο 5-8 χιλιοστά. Το χρώμα των καρπών είναι πράσινο και όταν ωριμάσουν γίνεται κιτρινοκόκκινο, όταν δε ξεραθούν γίνονται μαύροι.
Το άρωμα τους είναι οξύ διαπεραστικό και ερεθιστικό στη μύτη και η γεύση πολύ καυτερή.
Για την καλλίτερη ανάπτυξη του φυτού χρειάζονται υψηλές θερμοκρασίες και αρκετές βροχές. Τα φυτά πολλαπλασιάζονται με μοσχεύματα και καρποφορούν σε 2 χρόνια μετά τη φύτευση τους και για 30-40 χρόνια μπορούν να δίνουν καρπούς.
Η συγκομιδή γίνεται συνήθως χειρωνακτικά. Καλλιεργείται ευρέως στην Ινδονησία , Ινδία, Καμπότζη, Μαλαισία και Βραζιλία.

Από άλλα Ασιατικά είδη όπως τα Piper retrofractum και πέπερι το μακρόν (Piper longum) παρασκευάζονται επίσης διάφορες ποικιλίες πιπεριού.
Οι καρποί των ειδών αυτών χρησιμοποιούνται και στη λαϊκή ιατρική κατά διαφόρων παθήσεων.

Σημαντικής οικονομικής σημασίας είδος είναι και το πέπερι το βετέλειον (Piper betle) που καλλιεργείται στην Ινδία. Χρησιμοποιείται σε διάφορες τελετές όπου το μασούν με ένα φύλλο ομώνυμου φοίνικα. Είναι ήπιο διεγερτικό , τριμμένα φύλλα του χρησιμοποιούνται σαν μπαχαρικό, ενώ αρωματίζει και την αναπνοή.
Στην Ινδία παρασκευάζουν και φάρμακο κατά του συναχιού.

Στην Πολυνησία καλλιεργείται το είδος **πέπερι  το μεθυστικόν** από το οποίο παρασκευάζεται το ποτό **κάβα** που είναι και το εθνικό ποτό της χώρας.
Σε μικρή ποσότητα είναι καλό αγχολυτικό και ηρεμιστικό , ενώ μεγάλη ποσότητα προκαλεί βαριάς μορφής μέθη.
Ορισμένα από τα είδη του πεπέρεως χρησιμοποιούνται από τους ιθαγενείς για την παρασκευή δηλητηρίου που το τοποθετούν στα βέλη.
Έτσι ζαλίζουν τα διάφορα ζώα και τα ψάρια καταφέρνοντας στη συνέχεια να τα συλλάβουν εύκολα.

## Εξωτερικοί σύνδεσμοι
* 
* 

Κατηγορία:Πιπεροειδή
Πεπερι

Κατηγορία:Γένη φυτών
Αλιάνικο ντελ βούλτουρε

μικρογραφία|Αλιάνικο ντελ βούλτουρε
Το κρασί **αλιάνικο ντελ βούλτουρε** (*vino aglianico del vulture*) είναι κρασί της περιοχής Μπαζιλικάτα. Θεωρείται ένα από τα καλύτερα στην Ιταλία, ενώ το όνομα του προέρχεται από την λέξη «Ελληνικό», αφού στο παρελθόν λεγόταν *Βίνο Ελλένικο*.

## Σημειώσεις


Κατηγορία:Ιταλικό κρασί
Σελάχι

Το **σελάχι** ή **σιλαχλίκι** ή **σιλέφι** (προέρχεται από την τουρκική λέξη *σιλάχ*) ήταν ανδρική ζώνη φτιαγμένη από τσαρουχάδες, αποτελείτο είτε από δέρμα, είτε από χοντρό χαρτόνι ντυμένο με δίμιτο πανί είτε από χοντρό βελούδο και το χρησιμοποιούσαν ως οπλοθήκη για χατζάρες ή γιαταγάνια. Συνήθως είχε χαραγμένα πάνω του διάφορων ειδών σχέδια. Φοριόταν μαζί με τις ενδυμασιές στη μέση πάνω από την φουστανέλα και το συγκρατούσε μια πλατιά δερμάτινη ζώνη η οποία δενόταν πίσω στη μέση. 

Η χρήση του σελαχιού ήταν εκτεταμένη κυρίως στον χώρο της Πελοποννήσου και της Στερεάς Ελλάδας. Κατά τα πρώτα χρόνια μετά τη δημιουργία του ελληνικού κράτους, το σελάχι συμπεριλήφθηκε και στην αστική ενδυμασία της εποχής ενώ χρησιμοποιήθηκε και για τη φύλαξη εντός αυτού χρημάτων, σουγιάδων, καπνοσακούλας και διαφόρων άλλων μικροαντικειμένων. Σήμερα, εντοπίζεται ως εξάρτημα σε διάφορες παραδοσιακές ενδυμασίες.

## Παραπομπές

## Βιβλιογραφία
*Επτά Ημέρες, *Η ενδυμασία στη νεότερη Ελλάδα*, Η Καθημερινή, 14 Μαΐου 2000.
**Σύγχρονος Εγκυκλοπαίδεια Ελευθερουδάκη*, τ. 21ος.
Κατηγορία:Ελληνικές φορεσιές
Εκκλησιαστική Αλήθεια

«**Εκκλησιαστική Αλήθεια**» ονομαζόταν ένα περιοδικό έντυπο του Οικουμενικού Πατριαρχείου που εκδιδόταν επί 43 συνεχή χρόνια, από το 1880 μέχρι το 1923. Σκοπός του ήταν η δημοσίευση ειδήσεων που αφορούσαν το Πατριαρχείο και τον Ελληνισμό της Ανατολής, καθώς και διάφορες επιστημονικές μελέτες. Αρχισυντάκτης και βασικότερο στέλεχος του εντύπου ήταν ο Μανουήλ Γεδεών. Στις αρχές της δεκαετίας του 1990 ξεκίνησε η φωτοαναστατική ανατύπωση της Εκκλησιαστικής Αλήθειας από το Πατριαρχικό Ίδρυμα Πατερικών Μελετών στην Ιερά Μονή Βλατάδων στη Θεσσαλονίκη.

## Εξωτερικοί σύνδεσμοι
*Εκκλησιαστική Αλήθεια στη ψηφιοποιημένη συλλογή της Δημόσιας Κεντρικής Βιβλιοθήκης της Βέροιας ΜΕΔΟΥΣΑ

Κατηγορία:Ιστορία της Ανατολικής Ορθοδοξίας
Μεδουλάρι

[μικρογραφία|Ασημένιο μεδουλάρι.Φέρει εγχάρακτη διακόσμηση (Συλλογή [Πέτρος Σαρόγλου|Πέτρου Σαρόγλου, Πολεμικό Μουσείο, Αθήνα).]]
Το **Μεδουλάρι** ήταν μικρή μεταλλική θήκη όπου στο εσωτερικό της φυλασσόταν το  λίπος ή μεδούλι που χρησίμευε στη λίπανση των όπλων. Κρεμόταν από αλυσίδα και ήταν στερεωμένο στο σελάχι ή το ζωνάρι που ατόμου που την έφερε. Παρουσίαζε μεγάλη ποικιλία σχημάτων και σχεδίων. Στην Ελλάδα έχει συνδεθεί ως ένα από τα μέρη του εξοπλισμού των αγωνιστών της Ελληνικής Επανάστασης.

## Παραπομπές


## Εξωτερικοί σύνδεσμοι
* Μεδουλάρι, φωτογραφία εκθέματος στο Μουσείο Φωτίου Ραπακούση στο Δήμο Ιωαννιτών.

Κατηγορία:Ελληνικές φορεσιές
Κατηγορία:Ελληνική Επανάσταση του 1821
Καλάς

Οι **Καλάς** (αγγλικά: *Kalash*, νουριστάνι: *Kasivo*) είναι φυλή του ορεινού Πακιστάν και μέρους του Αφγανιστάν, η οποία ομιλεί την διάλεκτο Καλάς, η οποία υπάγεται στις δαρδικές, μία ομάδα των ινδοάριων διαλέκτων. Ο πληθυσμός τους ανέρχεται σε περίπου 5.000. Διαφέρουν από τις γειτονικές τους φυλές, τόσο εθνολογικά, όσο και κοινωνιολογικά, καθώς η θρησκεία τους αποτελεί αμάλγαμα ανιμισμού, πολυθεϊσμού και πρωτο-ινδουϊσμού, όμως αρκετοί ασπάστηκαν το Ισλάμ.
 
Οι ίδιοι αποδίδουν αυτή τη διαφοροποίηση στο γεγονός ότι έχουν ελληνική καταγωγή, αφού θεωρούν τη φυλή τους μακρινή απόγονο των στρατευμάτων του Μεγάλου Αλεξάνδρου. Αποτελούν πληθυσμό που παρουσιάζει μεγάλο ενδιαφέρον, όμως έχουν γίνει αρκετές γενετικές έρευνες στις οποίες δεν προέκυψε ελληνική καταγωγή. Στους Καλάς απουσιάζει ο καθαρά ελληνικός απλότυπος 21 (E-M35).   

## Παραπομπές
 

## Δείτε επίσης
*Καλάς γλώσσα

## Εξωτερικοί σύνδεσμοι
* 

Κατηγορία:Φυλές του Πακιστάν
Τεοντόρ Λεμπλάν

Ο **Τεοντόρ Λεμπλάν** (*Thèodore Leblanc*, 1800 - 1837) ήταν Γάλλος ζωγράφος και λιθογράφος. 

Γεννήθηκε στο Στρασβούργο το 1800 και υπήρξε μαθητής του Σαρλέ (N. T. Charlet). Στην Ελλάδα και την Ανατολή έζησε για τρία χρόνια (1825-1827), όπου σχεδίασε εκ του φυσικού σκηνές και ανθρώπινους τύπους. Πέθανε από τα τραύματά του κατά την πολιορκία της πόλης Constantine στην Αλγερία, όπου υπηρετούσε ως λοχαγός του γαλλικού στρατού (1837). Τα έργα του Λεμπλάν έχουν τη ζωντάνια και την ελευθερία του σκίτσου. Ιδιαίτερο είναι το ενδιαφέρον του για την αποτύπωση λεπτομερειών στις φορεσιές των οπλαρχηγών της Επανάστασης, αποτέλεσμα της στρατιωτικής του ιδιότητας.

## Παραπομπές


Κατηγορία:Γάλλοι ζωγράφοι του 19ου αιώνα
Κατηγορία:Γάλλοι λιθογράφοι
Αεροπλανοφόρο κλάσης Forrestal

thumb|right|300px|Το Αεροπλανοφόρο Φόρεσταλ
Η **Κλάση Φόρεσταλ** (*Forrestal class*) αποτελεί ιδιαίτερο ναυπηγικό τύπο αμερικανικών αεροπλανοφόρων πολλαπλής χρήσης. Στην κατηγορία αυτή υπάγονται τα ακόλουθα τέσσερα αεροπλανοφόρα με το διεθνές (νατοϊκό) χαρακτηριστικό **CV** (=Multi-purpose aircraft carrier):
* Αεροπλανοφόρο Φόρεσταλ («Forrestal»)
* Αεροπλανοφόρο Σαρατόγκα («Saratoga») 
* Αεροπλανοφόρο Ρέιντζερ («Ranger») και 
* Αεροπλανοφόρο Ιντεπέντανς («Independence»)

Το Αεροπλανοφόρο Φόρεσταλ ήταν το πρώτο αμερικανικό αεροπλανοφόρο που ναυπηγήθηκε μετά τη λήξη του Β΄Παγκοσμίου Πολέμου και εξ αυτού ονομάσθηκε και όλη η σειρά των πλοίων με ίδια ναυπηγικά και διαταξικά σχέδια. Το όνομα της κλάσης αυτής δόθηκε προς τιμή του πρώτου Υπουργού, και ανασυγκροτητή του Υπουργείου Εθνικής Αμύνης των ΗΠΑ, το 1946, Τζέιμς Φόρεσταλ.

## Πηγές
* *Jane's Fighting Ships (y. 1985-1986)*

## Εξωτερικοί σύνδεσμοι
* 

*
Ντιάνε Κρούγκερ

Η **Ντιάνε Κρούγκερ** (*Diane Kruger*, πραγματικό όνομα: *Diane Heidkrüger*, 15 Ιουλίου 1976) είναι Γερμανίδα ηθοποιός και πρώην φωτομοντέλο.

## Βιογραφία
### Τα πρώτα χρόνια & σταδιοδρομία

Η Κρούγκερ γεννήθηκε στην πόλη Χίλντεσχαϊμ της Γερμανίας και ξεκίνησε την καριέρα της στο Λονδίνο ως χορεύτρια σε πολύ μικρή ηλικία. Ένας τραυματισμός την έκανε να σταματήσει το χορό και μετέβη στο Παρίσι για να γίνει μοντέλο. Κέρδισε το διαγωνισμό του πρακτορείου μοντέλων Elite, "Look of the Year" το 1992, σε ηλικία 15 ετών. Σύντομα ενδιαφέρθηκε για την υποκριτική και άρχισε μαθήματα στη δραματική σχολή Cours Florent (όπου κατά τη φοίτηση της κέρδισε το βραβείο "Classe Libre" ως η καλύτερη ηθοποιός στο έτος της). Εμφανίστηκε σε μερικές γαλλικές παραγωγές και άλλαξε το επίθετό της σε μια προσπάθεια για μετάβαση στο Χόλυγουντ.

Η πρώτη της εμφάνιση σε αγγλόφωνη παραγωγή έγινε το 2002 στην τηλεταινία *The Piano Player* με συμπρωταγωνιστές τους Ντένις Χόπερ και Κριστόφ Λαμπέρ. Τα επόμενα δύο χρόνια εμφανίστηκε ανάμεσα σε άλλες στις ταινίες *[[Michel Vaillant]]* (2003) και *[[Wicker Park]]* (2004). Ο πιο αξιοσημείωτος ρόλος της μέχρι στιγμής ήταν αυτός της Ωραίας Ελένης που υποδύθηκε στην ιστορική περιπέτεια του Γούλφγκανγκ Πίτερσεν, ''Τροία''. Το 2005 ψηφίστηκε 50η στη λίστα του περιοδικού Maxim με τις "100 πιο καυτές γυναίκες του 2005". Το 2004 συμπρωταγωνίστησε με τον Νίκολας Κέιτζ και τον Σον Μπιν στην επιτυχημένη περιπέτεια *[[National Treasure]]*, ενώ ακολούθησαν οι ταινίες *[[Καλά Χριστούγεννα (ταινία, 2005)|Καλά Χριστούγεννα]]* το (2005) και *[[Copying Beethoven]]* το (2006). Η ταινία της *[[National Treasure: The Book of Secrets]]* προβλήθηκε στις αμερικανικές αίθουσες το Δεκέμβριο του 2007.

Η Κρούγκερ παντρεύτηκε τον Γάλλο ηθοποιό Γκιγιόμ Κανέ την 1 Σεπτεμβρίου του 2001 και το 2006 κατέθεσαν αίτηση διαζυγίου. Αυτή τη στιγμή κατοικεί στο Παρίσι. To 2013 έλαβε την αμερικανική υπηκοότητα.

### Άλλα Στοιχεία
* Έχει ύψος 1,70 μ.
* Έχει ένα μικρότερο αδελφό, το Στέφαν
* Για το ρόλο της Ωραίας Ελένης κέρδισε 8 κιλά επειδή ο σκηνοθέτης την ήθελε πιο πληθωρική
* Έχει σπουδάσει Λατινικά για 8 χρόνια
* Μιλάει άπταιστα Γερμανικά, Αγγλικά και Γαλλικά
* Έμαθε Ρώσικα για τις ανάγκες της ταινίας *Les Brigades du Tigre*
* Υποστηρίζει ενεργά τη UNICEF
* Έχει κατά καιρούς συμπεριληφθεί σε λίστες περιοδικών για τις ομορφότερες γυναίκες στον κόσμο.

## Φιλμογραφία

## Παραπομπές

## Εξωτερικοί σύνδεσμοι

* 

Κατηγορία:Γερμανίδες ηθοποιοί κινηματογράφου
Κατηγορία:Γερμανίδες μοντέλα
Κατηγορία:Γερμανίδες ηθοποιοί τηλεόρασης
Όττο Μάγκνους φον Στάκελμπεργκ (αρχαιολόγος)

Ο βαρόνος **Όττο Μάγκνους φον Στάκελμπεργκ** (γερμανικά: *Otto Magnus von Stackelberg*, 25 Ιουλίου 1786 - 27 Μαρτίου 1837) ήταν Γερμανός της Βαλτικής αρχαιολόγος.

Γεννήθηκε στην πόλη Ρέβαλ της Εσθονίας. Από νωρίς είχε κλίση στη ζωγραφική και η μητέρα του του εξεσφάλισε ως δάσκαλο τον Γερμανό ζωγράφο Reus, ωστόσο επιθυμούσε να ακολουθήσει ο γιός της σπουδές. Έτσι σπούδασε αρχικά στο Γκέτινγκεν από το 1803 και αργότερα στη Δρέσδη και τη Ρώμη.

Περιηγήθηκε τον ελληνικό χώρο από το 1810 ως το 1814 και σχεδίασε επί τόπου απόψεις, ενδυμασίες και σκηνές από την καθημερινή ζωή των Ελλήνων. Δημοσίευσε έγχρωμους πίνακες με άφθονο ενδυματολογικό υλικό στο έργο: “Costumes et usages des peuples de la Grece moderne, graves d’apres les dessins executes sur les lieux en 1811 par le Baron O.M. de Stackelberg st publies a Rome 1825”. Συμμετείχε επίσης στις ανασκαφές του ναού του Επικούρειου Απόλλωνος στην Φιγαλία.

## Έργα του
* “Trachten und Gebräuche der Neugriechen von O.M. Baron de Stackelberg” Βερολίνο 1831
* “Der Apollotempel zu Bassae in Arkadien und die daselbst ausgegrabenen Bildwerke”, Ρώμη 1826
* “La Grece. Vues pittoresques et topographiques, dessinees par O.M. Baron de Stackelberg”, Παρίσι 1834
* “Die Graber der Hellenen”, Βερολίνο 1837

## Παραπομπές


## Φωτοθήκη

Αρχείο:Janissary from Giannena by Stackelberg.jpg|Γενίτσαρος από τα Γιάννενα 
Αρχείο:Woman from Mesolonghi by Stackelberg.jpg|Μεσολογγίτισσα
Αρχείο:Rich woman by Stackelberg.jpg|Αρχόντισσα
Αρχείο:Greek merchant by Stackelberg.jpg|Έλληνας έμπορος


## Δείτε επίσης
* Επίσημη ιστοσελίδα των Stackelberg

Κατηγορία:Γερμανοί αρχαιολόγοι
Κατηγορία:Γερμανοί ζωγράφοι
Κατηγορία:Εσθονοί αρχαιολόγοι
Κατηγορία:Εσθονοί ζωγράφοι
Κατηγορία:Γερμανοί ανθρωπολόγοι
Κατηγορία:Ιστορικοί της τέχνης
Μανουέλ Μπέντο

Ο **Μανουέλ Μπέντο** (γενν. στις 25 Ιουνίου 1948 και απεβίωσε στις 1 Μαρτίου 2007) ήταν Πορτογάλος ποδοσφαιριστής. Υπήρξε τερματοφύλακας και αγωνίστηκε στην Μπενφίκα για 19 χρόνια από το 1972-73 μέχρι την αποχώρησή του το 1991-92 στα 44. Ξεκίνησε την καριέρα του στην  Barreirense και στη συνέχεια πήγε στη Benfica το 1972-73. Το 1977 άρχισε να αγωνίζεται και με την εθνική ομάδα της χώρας του.Αγωνίστηκε μεταξύ άλλων στην τελική φάση του Παγκοσμίου Κυπέλλου του 1986 στο Μεξικό, όπου όμως ταλαιπωρήθηκε από τραυματισμό. Το 1990 αποσύρθηκε.

## Διακρίσεις

*Πρωταθλήματα Πορτογαλίας (8) - 1972/73, 1974/75, 1975/76, 1976/77, 1980/81, 1982/83, 1983/84, 1986/87, 1988/89, 1990/91 
*Κύπελλα Πορτογαλίας (6) - 1979/80, 1980/81, 1982/83, 1984/85, 1985/86, 1986/87 
*SuperCup Cândido de Oliveira (2) - 1979/80, 1984/85 
*Πορτογάλος ποδοσφαιριστής της χρονιάς  (1) - 1977 

## Παραπομπές


## Πηγές

* http://www.zerozero.pt/jogador.php?id=11716 - Προφίλ του παίκτη (στα πορτογαλικά)

Μπέντο
Μ
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πριμέιρα Λίγκα
Μπενίτο Λορέντσι

Ο **Μπενίτο Λορέντσι** (*Benito Lorenzi*, 20 Δεκεμβρίου 1925 - 3 Μαρτίου 2007) ήταν Ιταλός ποδοσφαιριστής. Αγωνίστηκε στην Inter και στην Alessandria στη Serie A και με την Empoli F.C. σε Serie B. Κέρδισε δύο ιταλικούς τίτλους (1953 και 1954) με την Inter, πετυχαίνοντας 143 τέρματα σε 314 παιχνίδια σε επίσημους αγώνες. Πέτυχε 4 γκολ σε 14 αγώνες με την εθνική ομάδα της Ιταλίας. Έλαβε μέρος στα Παγκόσμια Κύπελλα του 1950 και 1954.

## Παραπομπές



Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ίντερ
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Παγκοσμίου Κυπέλλου 1954
Κατηγορία:Ποδοσφαιριστές Παγκοσμίου Κυπέλλου 1950
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές ΑΣ Βαρέζε 1910
Κατηγορία:Ποδοσφαιριστές ΟΣ Αλεσσάντρια Κάλτσιο 1912
Μποριάνα Κρίστο

Η **Μποριάνα Κρίστο** (*Borjana Krišto*, γενν. στις 13 Αυγούστου 1961) είναι πολιτικός από τη Βοσνία, Πρόεδρος του Συμβουλίου Υπουργών της Βοσνίας και Ερζεγοβίνης από τις 25 Ιανουαρίου 2023. 

Γεννήθηκε στις 13 Αυγούστου 1961. Έγινε Πρόεδρος της Ομοσπονδίας της Βοσνίας-Ερζεγοβίνης, στις 22 Φεβρουαρίου 2007. Είναι η πρώτη γυναίκα που αναρριχήθηκε σε αυτό το αξίωμα. Στις εκλογές που διεξήχθησαν στην Ομοσπονδία της Βοσνίας και Ερζεγοβίνης στις 3 Οκτωβρίου 2010 ήταν υποψήφια και ήρθε 2η, με ποσοστό 19,7%, πίσω από τον νικητή, Ζέλικο Κόμσιτς.

Μετά τις γενικές εκλογές του 2022, ένας συνασπισμός με επικεφαλής τη Συμμαχία των Ανεξάρτητων Σοσιαλδημοκρατών, την Κροατική Δημοκρατική Ένωση και το Σοσιαλδημοκρατικό Κόμμα κατέληξε σε συμφωνία για το σχηματισμό μιας νέας κυβέρνησης, ορίζοντας την Κρίστο ως νέο πρόεδρο του Συμβουλίου Υπουργών. Ο επίσημος διορισμός της από τον Πρόεδρο έγινε στις 22 Δεκεμβρίου. Ο διορισμός επιβεβαιώθηκε από το νομοθετικό σώμα στις 28 Δεκεμβρίου και έγινε η πρώτη γυναίκα πρωθυπουργός της χώρας. Στις 25 Ιανουαρίου 2023 η Βουλή των Αντιπροσώπων ενέκρινε τον διορισμό της κυβέρνησης Κρίστο.

## Παραπομπές


## Εξωτερικοί σύνδεσμοι
* 

Κριστο
Κριστο
Κρίστο
Τζόζεφ Ουρουσεμάλ

Ο **Τζόζεφ Τζων Ουρουσεμάλ** (αγγλικά: Joseph John Urusemal), γνωστός ως Τζο Ουρουσεμάλ, 19 Μαρτίου 1952 - 16 Σεπτεμβρίου 2025) ήταν Πρόεδρος των Ομοσπόνδων Πολιτειών της Μικρονησίας από το 2003 μέχρι το 2007. Διαδέχθηκε τον Λίο Φάλκαμ.

Ο Πρόεδρος και ο Αντιπρόεδρος της νησιωτικής χώρας εκλέγονται απευθείας από το Κογκρέσο και πρέπει να είναι εκλεγμένα μέλη της Βουλής την περίοδο των εκλογών. Για το λόγο αυτό, η ήττα του Λίο Φάλκαμ στις βουλευτικές εκλογές του 2003 σήμαινε ότι ο Φάλκαμ δε θα διεκδικούσε και δεύτερη προεδρική θητεία.

Εξελέγη Πρόεδρος των Ομόσπονδων Πολιτειών της Μικρονησίας από το Κογκρέσο της χώρας του στις 11 Μαΐου 2003 και ορκίστηκε την ίδια ημέρα.

Απέτυχε να επανεκλεγεί Πρόεδρος τέσσερα χρόνια αργότερα. Τον διαδέχθηκε στο αξίωμα του Προέδρου ο Μάνι Μόρι.

Ο Ουρουσεμάλ απεβίωσε στο Παλάου στις 16 Σεπτεμβρίου 2025, σε ηλικία 73 ετών.

## Παραπομπές


## Εξωτερικοί σύνδεσμοι
* Επίσημη βιογραφία

Κατηγορία:Πρόεδροι των Ομόσπονδων Πολιτειών Μικρονησίας
Κολέτ Μπροσέ

Η **Κολέτ Μπροσέ** (21 Φεβρουαρίου 1922 - 1 Μαρτίου 2007) ήταν Γαλλίδα ηθοποιός. Γεννήθηκε και πέθανε στο Παρίσι. Ήταν σύζυγος του Γάλλου ηθοποιού Ρομπέρ Ντερί. Συμμετείχε στο μιούζικαλ *«La Plume de Ma Tante»*, δημιουργία του συζύγου της, για το οποίο και βραβεύτηκε μαζί με τους υπόλοιπους συντελεστές, με το Βραβείο Τόνι το 1959.

## Παραπομπές


Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί θεάτρου
Κατηγορία:Γαλλίδες ηθοποιοί τηλεόρασης
Πιερ Μουανό

Ο Γάλλος συγγραφέας  **Πιερ Μουανό (''Pierre Moinot'')** γεννήθηκε στις 29 Μαρτίου 1920 στο Πουατού (Poitou) και πέθανε στις 6 Μαρτίου 2007). Έγραψε κυρίως μυθιστορήματα. Εξελέγη μέλος της Γαλλικής Ακαδημίας στις 21 Ιανουαρίου 1982.

## Βιβλία
**Armes et Bagages, roman*  (1952) 
**La Chasse royale, roman*  (1954) 
**La Blessure, nouvelles*  (1957) 
**Le Voleur, court metrage (διασκευή)*  (1960) 
**Le Sable vif, roman*  (1964) 
**Repos a Bacoli, dramatique* (1966)   
**Quand la liberte venait du ciel, serie de douze dramatiques *(1967)   
**Heliogabale, theatre*  (1971) 
**La Griffe et la Dent, album animalier*  (1977) 
**Mazarin, serie de quatre dramatiques originales*    (1978)
**Mazarin, scenario*  (1978) 
**Le Guetteur d’ombre, roman*  (1979) 
**Jeanne d'Arc, serie de quatre dramatiques originales* (1988, σε συνεργασία με το Jean-Francois Griblin)   
**Jeanne d’Arc, le pouvoir et l’innocence*  (1988) 
**La Descente du fleuve, roman*  (1991) 
**Tous comptes faits, entretiens*  (1993) 
**T.E. Lawrence en guerre, etude*  (1994) 
**Attention a la peinture*  (1997) 
**Tous comptes faits, entretiens*  (2η έκδοση, 1997) 
**Le matin vient et aussi la nuit*  (1999) 
**La Mort en lui*  (2002) 
**Coup d'etat*  (2003) 

## Παραπομπές


## Εξωτερικοί σύνδεσμοι
* 

Κατηγορία:Γάλλοι συγγραφείς
Η.261

Το **Η.261** αποτελεί πρότυπο της ITU για την κωδικοποίηση ψηφιακού video. Εφαρμόζεται στις 64 Kbps γραμμές ISDN (Px64). Χρησιμοπποιείται σε εφαρμογές τηλεδιάσκεψης (videoconference). Υποστηρίζει τα πρότυπα CIF και QCIF. Το H.261 σχεδιάστηκε αρχικά για μετάδοση μέσω γραμμών ISDN στις οποίες οι ρυθμοί δεδομένων είναι πολλαπλάσιοι των 64 kbit / s. Ο αλγόριθμος κωδικοποίησης σχεδιάστηκε για να μπορεί να λειτουργεί με ρυθμούς bit βίντεο μεταξύ 40 kbit / s και 2 Mbit / s.

Κατηγορία:Τυποποίηση
Συστηματική

Η **Συστηματική**, ως μέρος της Βοτανικής και της Ζωολογίας, είναι η επιστήμη όπου καθίσταται εφικτή η όλη θεώρηση και μελέτη του φυτικού και ζωικού βασιλείου. Η Συστηματική πραγματεύεται:
*Τη διάταξη και ταξινόμηση των φυτών και των ζώων σε διάφορες ομάδες βάσει καθορισμένων χαρακτηριστικών ομοιοτήτων τους. Το σύνολο δε των ομάδων αυτών αποτελεί η συστηματική ταξινόμηση αυτών.
*Τον καθορισμό της φυσικής συγγένειας των ομάδων αυτών και επομένως της καταγωγής τους.

## Δείτε επίσης
* Συστηματική ταξινόμηση

Κατηγορία:Εξελικτική βιολογία
Κατηγορία:Ταξινομία
Γόνδολα (σκεύος)

Με το όνομα **γόνδολα** φέρονταν κατά τον μεσαίωνα είδος ποτηριού χαμηλού κολονάτου σχήματος οβάλ που χρησιμοποιούνταν  για κρασί ή  για νερό. Κατασκευάζονταν όμως από πολύτιμα μέταλλα (χρυσά ή ασημένια) και έφεραν πλούσιο στολισμό από πολύτιμες πέτρες ή ανάγλυφες παραστάσεις. Οι γόνδολες αυτές ήταν αποκλειστικά σκεύη επίσημων γευμάτων σε πύργους και ανάκτορα μόνο σε πολύ επίσημους επισκέπτες.

Επίσης **γόνδολες** λόγω του σχήματος ονομάζονταν και μικρά σκεύη, όμοια με αυγοθήκες, που είχαν σχήμα οβάλ που πλήρη ύδατος εφαρμόζονταν στην οφθαλμική κόγχη για πλύση των οφθαλμών.

Κατηγορία:Σκεύη
Κατηγορία:Μεσαιωνικός πολιτισμός
Οίκος των Σφόρτσα

μικρογραφία|150εσ|Ο θυρεός των Σφόρτσα του Μιλάνου.
[right|thumb|250px|Χάρτης της Ιταλίας το [1494. Φαίνεται και το Δουκάτο του Μιλάνου το οποίο διοικούσαν οι Βισκόντι και που το κληρονόμησαν οι Σφόρτσα.]]

Η **οικογένεια Σφόρτσα** ήταν μια από τις επιφανείς οικογένειες της Ιταλίας, και επηρέασε τις ευρωπαϊκές υποθέσεις κατά τον 15ο και 16ο αιώνα. Μέλη της υπήρξαν για περίπου έναν αιώνα Δούκες του Μιλάνου. Η δε πολιτική τους έναντι της Γαλλίας και της Βενετίας προκάλεσε τους λεγόμενους Ιταλικούς πολέμους, που συντάραξαν την Ευρώπη κατά τα τέλη του 15ου και το α΄ μισό του 16ου αιώνα. Η τύχη των εδαφών τους, όταν εκδιώχθηκαν από το Μιλάνο, στάθηκε η αιτία της ανάπτυξης στην Ευρώπη της έννοιας της ισορροπίας δυνάμεων.

Πρώτος από την οικογένεια που αναφέρεται στην ιστορία και ιδρυτής της δυναστείας, ήταν ο Τζάκομο Ατέντολο Σφόρτσα (Μούτσιο), ικανότατος στρατιωτικός αρχηγός σε πολέμους κατά της οικογένειας Βισκόντι, που κυβερνούσε το Μιλάνο πριν από τους Σφόρτσα. Η οικογένεια διαιρέθηκε σε δύο κλάδους.

## Πρώτος κλάδος
Ο **πρώτος κλάδος** ανήλθε στην ηγεσία του Μιλάνου (1450) με τον 50χρονο Φραγκίσκο Σφόρτσα, μεγαλύτερο γιο του Μούτσιο Σφόρτσα, πρώτο μέλος της δυναστείας που διοίκησε το Μιλάνο για μισό αιώνα μέχρι την κατάληψή του από τους Γάλλους (1500), την αιχμαλωσία του τελευταίου μεγάλου δούκα Λουδοβίκου και την αντικατάσταση του από τον ανήλικο γιο του Μαξιμιλιανό σαν υποτελή ηγεμόνα. Ο κλάδος αυτός της οικογένειας είχε στενές σχέσεις με τον παγκόσμιας φήμης καλλιτέχνη Λεονάρντο ντα Βίντσι που πέρασε το σημαντικότερο μέρος της καλλιτεχνικής του καριέρας στην αυλή του Λουδοβίκου.

Κατά σειρά τα μέλη της οικογένειας των Σφόρτσα που κυβέρνησαν το Μιλάνο ήταν:

* Φραγκίσκος Α΄ (1450 - 1466)
* Γκαλεάτσο Μαρία (1466 - 1476), γιος του Φραντσέσκο Α΄
* Τζαν Γκαλεάτσο (1476 - 1494), γιος του προηγουμένου
* Λουδοβίκος (1494 - 1500), γιος του Φραντσέσκο Α΄
* Μαξιμιλιανός (1500 - 1515), γιος του προηγουμένου
* Φραγκίσκος Β΄ (1521-1535), αδελφός του προηγουμένου

## Δεύτερος κλάδος

Ο **δεύτερος κλάδος** της οικογένειας υπό τον Αλεσσάντρο Σφόρτσα, μικρότερο αδελφό του Φραγκίσκου Α΄, διοίκησε την Ιταλική πόλη του Πέζαρο (1445 - 1512) την ίδια περίπου χρονική περίοδο.

Κατά σειρά τα μέλη της οικογένειας των Σφόρτσα, που κυβέρνησαν το Πέζαρο, ήταν:

* Αλεσσάντρο (1445 - 1473).
* Κοστάντσο Α΄ (1473 - 1483), γιος του προηγουμένου.
* Τζοβάννι (1483 - 1510), γιος του προηγουμένου.
* Κοστάντσο Β΄ (1510 - 1515), γιος του προηγουμένου.

## Γενεαλογία Σφόρτσα

## Εικόνες

CoA Sforza.svg|O παλαιός θυρεός των Σφόρτσα
Arms of Alessandro Sforza, Lord of Pesaro.svg|Ο θυρεός του Αλεσσάντρο Σφόρτσα, κυρίου του Πέζαρο
Gabriele Sforza archbishop coat of arms.svg|Ο θυρεός του Γκαμπιρέλε Σφόρτσα, αρχιεπισκόπου
Arms of the house of Sforza, Marquesses of Caravaggio (17th century).svg|O θυρεός τνω Σφόρτσα-Βισκόντι, μαρκησίων του Καραβάτζιο
Arms of the house of Sforza, Lords of Pesaro.svg|Ο θυρεός των Σφόρτσα-Αραγωνίας (Νάπολης), κυρίων του Πέζαρο


Κατηγορία:Ιταλικές οικογένειες
*
Κατηγορία:Δούκες του Μιλάνου
Βάφλα

Η **βάφλα** (*waffle*) αποτελεί ένα ελαφρύ γλύκισμα από γάλα, αλεύρι, ζάχαρη και αυγά, ψημένο σε ειδική τοστιέρα που του δίνει χαρακτηριστική κυψελωτή μορφή.

Υπάρχουν πολλοί τύποι βάφλας. Από τις πιο γνωστές είναι η Βέλγικη βάφλα. Ένα άλλο είδος βάφλας είναι οι βάφλες Στρουπβάφλε (Stroopwaffle). Οι βάφλες είναι δημοφιλείς σε όλο τον κόσμο, ιδιαίτερα όμως στην Αμερική όπου τις τρώνε για πρωινό με βούτυρο και σιρόπι σφενδάμου.

## Η ιστορία της βάφλας

Στα αρχαία χρόνια, οι Έλληνες μαγείρευαν επίπεδα κέικ, ψήνοντάς τα ανάμεσα σε δυο καυτές μεταλλικές πλάκες. Αυτή η μέθοδος συνεχίστηκε σε όλο το μεσαίωνα. Κατά το 1200, ένας βιοτέχνης σφυρηλατώντας μεταλλικά πιάτα ανακάλυψε το χαρακτηριστικό σχήμα των κηρήθρων. Το 1700, τα πάρτι βάφλας καθιερώνονται ως μια δημοφιλής μορφή οικογενειακής ψυχαγωγίας. Το 1789, ο Τόμας Τζέφερσον (3ος πρόεδρος της Αμερικής), επέστρεψε από τη Γαλλία με μια μηχανή ψησίματος βάφλας, δηλαδή ένα ταψάκι που έδινε μορφή και τραγανότητα στη βάφλα. Παράλληλα, τον ίδιο αιώνα, η βάφλα απεικονίζεται σε πίνακες ζωγραφικής των Γιόαχιμ ντε Μπόικελερ, Πίτερ Άρτσεν και Πίτερ Μπρίγκελ.

Πολλά χρόνια μετά, το 1911, δημιουργείται η πρώτη ηλεκτρική μηχανή ψησίματος βάφλας. Το 1955, ανοίγει το πρώτο εστιατόριο βάφλας σε ένα προάστιο της Ατλάντα. Σήμερα υπάρχουν περισσότερα από 1300 ίδια εστιατόρια. Πέντε έτη αργότερα, ο Μορίς Βέρμερς παρουσιάζει στην διεθνή έκθεση στο Βέλγιο, την ‘Βάφλα των Βρυξελλών’, μια συνταγή βάφλας της συζύγου του. Για πρώτη φορά η βάφλα παρουσιάζεται με κρέμα και φράουλες. Το 1964, η ίδια συνταγή παρουσιάζεται στη παγκόσμια έκθεση της Νέας Υόρκης και αλλάζει το όνομα της σε ‘Βέλγικη βάφλα’.

## Παραπομπές


## Εξωτερικοί σύνδεσμοι
* 
* 

Κατηγορία:Γλυκά
Κατηγορία:Φαστ φουντ
Κατηγορία:Αμερικανική κουζίνα
Κατηγορία:Βελγική κουζίνα
Κατηγορία:Ολλανδική κουζίνα
Κριστόμπαλ Μπαλενθιάγα

Ο **Κριστομπάλ Μπαλενθιάγα** (ισπανική γλώσσα: *Cristóbal Balenciaga Eizaguirre*,  προφορά ΔΦΑ: [kɾisˈtoβal βalenˈθjaɣa], 21 Ιανουαρίου 1895 - 23 Μαρτίου 1972) ήταν Ισπανός σχεδιαστής μόδας βασκικής καταγωγής και ιδρυτής του οίκου μόδας Μπαλενθιάγα.

## Βιογραφικό
Γεννήθηκε στην πόλη Γκετάρια της Ισπανίας στις 21 Ιανουαρίου 1895. Ο πατέρας του, Βάσκος στην καταγωγή, ήταν ψαράς, αλλά πέθανε όταν ο Balenciaga ήταν 11 ετών. Το 1919 άνοιξε για πρώτη φορά οίκο μόδας στο Σαν Σεμπαστιάν, μεταξύ μάλιστα των πελατών του συγκαταλέγονταν και μέλη της βασιλικής οικογένειας. Λόγω του Εμφυλίου Πολέμου, κατέφυγε το 1937 στο Παρίσι, όπου συνεργάστηκε με ονόματα όπως η Κοκό Σανέλ και η Έλσα Σιαπαρέλι. Στο Παρίσι ζούσε ανοιχτά ως ομοφυλόφιλος.

Από το 1960 πειραματίστηκε με αφηρημένα σχήματα που τον οδήγησαν στις γραμμές τουνίκα, σάκο και μπαλούν, που έχουν συνδεθεί με το όνομά του. Τα βραδινά φορέματά του ήταν συχνά εμπνευσμένα από το φλαμένκο. Οι μοναδικές «γλυπτές» του φόρμες και η εμμονή του στη λεπτομέρεια ανύψωσαν την υψηλή ραπτική στον χώρο της τέχνης, και οι μαύρες και καφέ αποχρώσεις του θυμίζουν έργα του Γκόγια ή του Βελάθκεθ. Ο Μπαλενθιάγα έκλεισε τον οίκο του το 1968, απογοητευμένος από τον δρόμο που είχε πάρει η μόδα. Παραμένει, ωστόσο, ένας από τους πιο αντιπροσωπευτικούς εκφραστές της μόδας του 20ού αιώνα και εξακολουθεί να επηρεάζει τους σύγχρονους σχεδιαστές. Πέθανε στην Ισπανία στις 24 Μαρτίου 1972.

## Παραπομπές

## Βιβλιογραφία
**Πτυχώσεις – Από το αρχαίο ελληνικό ένδυμα στη μόδα του 21ου αιώνα*, Οργανισμός Προβολής Ελληνικού Πολιτισμού ΑΕ, Πελοποννησιακό Λαογραφικό Ίδρυμα, Αθήνα 2004, ISBN 960-8276-18-7
*Jouve, Marie-Andrée, *Balenciaga*, New York: Universe/Vendome, 1997.
*The World of Balenciaga, *Exhibition catalogue* New York: The Metropolitan Museum of Art, 1973.
*Pochna, Marie-France, *Dior*, New York: Universe/Vendome, 1996.
* Georgina O'Hara Callan, "The Thames & Hudson dictionary of fashion and fashion designers", Thames & Hudson, Italy 2001 
* Anne Stegeneyer, "Who's who in fashion", Fairchild Publications, USA 1988.
## Εξωτερικοί σύνδεσμοι
*Ίδρυμα Balenciaga  
*Victoria & Albert Museum 
*Metropolitan Museum of Art

Κατηγορία:Ισπανοί σχεδιαστές μόδας
Κατηγορία:ΛΟΑΤ πρόσωπα από την Ισπανία
Ματζουράνα

Η **ματζουράνα** (Ορίγανον η μαντζουράνα, λατ. *Origanum majorana*) είναι αγγειόσπερμο, δικότυλο, πολυετές φυτό το οποίο  ανήκει στην τάξη λαμιώδη και στην οικογένεια χειλανθή, είναι δε συγγενικό φυτό με τη ρίγανη. Αναφέρεται στον Ψαλμό Ν΄(51), στίχο 7, ως ύσσωπος. Είναι ιθαγενές των χωρών της Μεσογείου με 6 είδη ποωδών φυτών.
Το πιο σημαντικό είδος είναι η **ματζουράνα ορίγανο** ή κοινή, το ύψος της φτάνει τα 60 εκατοστά, ο βλαστός είναι τετραγωνικός, πολύκλαδος.

## Χαρακτηριστικά
Τα φύλλα της είναι μικρά, αντίθετα, χνουδωτά, ωοειδή και έχουν μία χαρακτηριστική όμορφη οσμή λεβάντας.
Τα άνθη της είναι μικρά λευκού χρώματος.

## Χρήσεις
Τα φύλλα της χρησιμοποιούνται ως μπαχαρικό, συνήθως στο κρέας και το ψάρι, αλλά και ως αφέψημα.
Από τα φύλλα του φυτού λαμβάνεται αιθέριο έλαιο που χρησιμοποιείται ως αντισηπτικό και αντισπασμωδικό ενώ έχει χρήσεις και στην αρωματοποιία.

## Στην Ελλάδα
Στην Ελλάδα η ματζουράνα είναι γνωστή από τα αρχαία χρόνια όπου την χρησιμοποιούσαν ως φάρμακο κατά στομαχικών και εντερικών ενοχλήσεων. Ο Γαληνός προτρέπει την χρήση της ως χωνευτικού.
Σήμερα καλλιεργείται ως καλλωπιστικό και αρωματικό φυτό σε γλάστρες και κήπους.

## Παραπομπές


## Εξωτερικοί σύνδεσμοι
* 
* 

Κατηγορία:Βότανα
Κατηγορία:Χειλανθή
Κατηγορία:Φαρμακευτικά φυτά
Κατηγορία:Αρωματικά φυτά
Κατηγορία:Μεσογειακή χλωρίδα
Κατηγορία:Καλλωπιστικά φυτά
Κατηγορία:Αφέψημα
Σινιχίρο Αρακάου

Ο **Σινιχίρο Αρακάου** (ιαπωνικά: 荒川眞一郎, 6 Οκτωβρίου 1966) είναι Ιάπωνας σχεδιαστής μόδας.

Γεννήθηκε το 1966 στην Ιαπωνία , όπου και σπούδασε καλές τέχνες. Εγκαταστάθηκε στη Γαλλία το 1989 και λίγα χρόνια αργότερα παρουσίασε στο Παρίσι την πρώτη του κολεξιόν «Άνοιξη/Καλοκαίρι 1994». Στην παρισινή κολεξιόν του «Άνοιξη/Καλοκαίρι 1999», τις δημιουργίες του συνόδευαν λεπτομερείς οδηγίες για το πως θα πρέπει να φοριούνται τα ρούχα, τα οποία παρουσιάστηκαν σαν έργα τέχνης. Τον Αρακάου απασχολεί ιδιαίτερα η σχέση τέχνης και μόδας.

## Βιβλιογραφία
* «Πτυχώσεις – Από το αρχαίο ελληνικό ένδυμα στη μόδα του 21ου αιώνα», Οργανισμός Προβολής Ελληνικού Πολιτισμού ΑΕ, Πελοποννησιακό Λαογραφικό Ίδρυμα, Αθήνα 2004, ISBN 960-8276-18-7
* Georgina O'Hara Callan, "The Thames & Hudson dictionary of fashion and fashion designers", Thames & Hudson, Italy 2001 
* Anne Stegeneyer, "Who's who in fashion", Fairchild Publications, USA 1988.

Κατηγορία:Ιάπωνες σχεδιαστές μόδας
Ρομπέρτο Καπούτσι

Ο **Ρομπέρτο Καπούτσι** (*Roberto Capucci*, 2 Δεκεμβρίου 1930) είναι Ιταλός σχεδιαστής μόδας. 

## Βιογραφία
Γεννήθηκε στις 2 Δεκεμβρίου 1930 στη Ρώμη. Το 1950 δημιούργησε το πρώτο του ατελιέ στη γενέτειρά του και το 1951 παρουσίασε την πρώτη του κολεξιόν με μεγάλη επιτυχία στον οίκο Giorgini. Το 1958 έγινε διάσημος για την “box line” και από τη δεκαετία του 1970 άρχισε να χρησιμοποιεί ασυνήθιστα υλικά, όπως χαλκό και πλαστικό. Ποτέ δεν ακολούθησε τις εφήμερες τάσεις της μόδας. Από το 1962 έως το 1968 εργάστηκε στο Παρίσι. Επέστρεψε στη Ρώμη, όπου υπήρξε μέλος του Επιμελητηρίου Υψηλής Ραπτικής μέχρι το 1980. Δημιούργησε ανορθόδοξα ρούχα-γλυπτά, από μεταξωτά βαριά υφάσματα. Εγκατέλειψε την ενεργό δράση το 1980. Το 2005 δημιούργησε το *Fondazione Roberto Capucci*, ίδρυμα το οποίο ασχολείται με την προώθηση του έργου του Καπούτσι, τις νέες τάσεις της μόδας αλλά και την  ανακάλυψη νέων ταλαντούχων σχεδιαστών.

## Παραπομπές


## Βιβλιογραφία
**Πτυχώσεις – Από το αρχαίο ελληνικό ένδυμα στη μόδα του 21ου αιώνα*, Οργανισμός Προβολής Ελληνικού Πολιτισμού ΑΕ, Πελοποννησιακό Λαογραφικό Ίδρυμα, Αθήνα 2004, ISBN 960-8276-18-7
* Georgina O'Hara Callan, "The Thames & Hudson dictionary of fashion and fashion designers", Thames & Hudson, Italy 2001 
* Anne Stegeneyer, "Who's who in fashion", Fairchild Publications, USA 1988.

Κατηγορία:Ιταλοί σχεδιαστές μόδας
Χουσεΐν Τσάλαγιαν

Ο **Hussein Chalayan** (*Hüseyin Çağlayan*, 12 Αυγούστου 1970) είναι σχεδιαστής μόδας, τουρκοκυπριακής καταγωγής. 

Γεννήθηκε στις 12 Αυγούστου του 1970 στη Λευκωσία και από 8 ετών ζει στο Λονδίνο. Έγινε ευρύτερα γνωστός με την κολεξιόν που σχεδίασε για την αποφοίτησή του από τη σχολή Central St. Martin’s School of Art το 1993. Παρουσίασε ρούχα που είχε θάψει στο έδαφος μαζί με ρινίσματα σιδήρου, με αποτέλεσμα, όταν τα έβγαλε, να είναι καλυμμένα με σκουριά. Η πρώτη του εμφάνιση στο Λονδίνο έγινε το Μάρτιο του 1995. Το 1999 και το 2000 ανακηρύχθηκε ως «Ο Σχεδιαστής της Χρονιάς». Από το 2001 κάνει επιδείξεις στο Παρίσι. Το 2002 έγινε καλλιτεχνικός διευθυντής του οίκου Asprey για τον οποίο δημιούργησε την πρώτη σειρά ετοιμοφόρετων ρούχων την άνοιξη του 2003.

Η δουλειά του συχνά επικεντρώνεται σε θέματα, όπως η ανατροπή και η ταυτότητα, η μοναξιά και η καταπίεση. 

## Εκθέσεις
* *Hussein Chalayan: Autumn/Winter 2005*, The Groninger Museum, Ολλανδία(17.04.2005-04.09.2005)
* *51η Μπιεννάλε Βενετίας*, 2005 (εκπροσωπώντας την Κύπρο)
* *Museum für Neue Kunst*, Καρλσρούη, 2004
* *Institute of Contemporary Arts*, Λονδίνο, 2003
* *Victoria & Albert Museum*,Λονδίνο, 2001
* *F.I.T*., Νέα Υόρκη, 2001
* *7η Μπιεννάλε Κωνσταντινούπολης*, 2001
* *[[Πινακοθήκη Μοντέρνας Τέχνης Τέιτ|Tate Modern]]*, Λονδίνο, 2001
* *Musée de la Μode*, Παρίσι, 1999

## Παραπομπές


## Βιβλιογραφία
**Πτυχώσεις – Από το αρχαίο ελληνικό ένδυμα στη μόδα του 21ου αιώνα*, Οργανισμός Προβολής Ελληνικού Πολιτισμού ΑΕ, Πελοποννησιακό Λαογραφικό Ίδρυμα, Αθήνα 2004, ISBN 960-8276-18-7

Κατηγορία:Τούρκοι σχεδιαστές μόδας
Κατηγορία:Πρόσωπα κυπριακής καταγωγής
Κατηγορία:Υψηλή ραπτική
Boeing CC-137 Husky

Ως **CC-137 Husky** χαρακτηρίστηκε το αεροσκάφος τύπου Boeing 707-347C που υπηρέτησε με την Βασιλική Καναδική Αεροπορία (RCAF) από το 1972 μέχρι και το 1997. Το αεροσκάφος χρησιμοποιήθηκε ως μεταγωγικό μεγάλων αποστάσεων, μεταφέροντας στρατεύματα, κυβερνητικά στελέχη και υψηλά ιστάμενα πρόσωπα (VIP). Χάρη σε τροποποιήσεις χρησιμοποιήθηκε επίσης ως τάνκερ για τον εναέριο ανεφοδιασμό πολεμικών αεροσκαφών, όπως τα CF-116 Freedom Fighter και CF-18 Hornet. Αντικαταστάθηκε από το CC-150 Polaris.

## Μονάδες που χρησιμοποίησαν το CC-137
* RCAF Μοίρα No. 437, CFB Trenton, Οντάριο

## Τεχνικά Χαρακτηριστικά (707-347C)

***Πλήρωμα:** Τρεις
***Χωρητικότητα:** 170 επιβάτες
***[[Ωφέλιμο Φορτίο]]:** 40,325 kg
***Μέγιστο Βάρος Απογείωσης:** 148,325 kg
***Μήκος:** 46,61 m
***Άνοιγμα Φτερών:** 44,42 m
***Ύψος:** 12,93 m
***Εμβαδόν Πτερύγων:** 279,63 m²
***Οπλισμός:** Κανένας
***Κινητήρες:** Τέσσερις τζετ turbofan τύπου Pratt & Whitney JT3D-7 ώσης 87,6 kN ο καθένας.
***Ταχύτητα (Πλεύσης):** 994 km/h
***Ακτίνα:** 12,290 km
***Υψόμετρο:** 12,000 km

## Εξωτερικοί Σύνδεσμοι
* Ιστορικά Αεροσκάφη του Καναδικού Στρατού - Boeing 707 (CC-137)
* Boeing CC-137 B707-320 στον ιστότοπο rcaf.com

## Πηγές





## Συγκρίσιμα Αεροσκαφη

* Boeing 707
* C-137 Stratoliner

Κατηγορία:Μεταγωγικά αεροσκάφη
CC-137 Husky
Κατηγορία:Αεριωθούμενα στρατιωτικά αεροσκάφη
Μπάμια

Η **μπάμια** είναι αγγειόσπερμο, ποώδες, ετήσιο φυτό, ανήκει δε στο γένος *[[Αβελμόσχος]]* (*Ab*'Abelmoschus esculentus*** (***Αβελμόσχος ο εδώδιμος**'), ενώ παλαιότερα θεωρούνταν είδος Ιβίσκου με την ονομασία *Hibiscus esculentus*  (*Ιβίσκος ο εδώδιμος*).

## Χαρακτηριστικά
Ο βλαστός της φτάνει τα δύο μέτρα ύψος, τα φύλλα της είναι σε σχήμα καρδιάς, με μακριούς μίσχους και έχουν 3-5 λοβούς. Τα άνθη της έχουν κίτρινο χρώμα, ενώ το κέντρο τους είναι σκούρο κόκκινο. 

thumb|left|200px|Οι καρποί του φυτού,οι μπάμιες

## Καλλιέργεια
Υπάρχουν δύο τύποι καλλιέργειας της μπάμιας, η ποτιστική και η ξερική. Οι ξερικές μπάμιες, που χρειάζονται ελάχιστο πότισμα, είναι και οι πιο νόστιμες. Η μπάμια δεν αντέχει το ψύχος. Ευδοκιμεί σε καλοδουλεμένα δροσερά εδάφη.
Ο πολλαπλασιασμός της γίνεται με σπορά και στην Ελλάδα σπέρνεται μέσα Μαρτίου με αρχές Απριλίου. Η συγκομιδή γίνεται δυο μήνες αργότερα και συνεχίζεται μέχρι και το μήνα Αύγουστο. Κατά το μάζεμα χρειάζεται ο συγκομιστής να φορά οπωσδήποτε γάντια, γιατί προκαλείται έντονος κνησμός (φαγούρα) και ερεθισμός, ίδιος με αυτόν της τσουκνίδας. Στην Ελλάδα καλλιεργούνται 27.000 στρέμματα περίπου και η ετήσια παραγωγή φτάνει τους 25.000 τόνους. Το μεγαλύτερο μέρος της παραγωγής καταναλώνεται εγχώρια.

## Κατανάλωση
Ο καρπός είναι μακρύς, τριχωτός, με γωνίες και μήκος από 5-15 εκατοστά και τρώγεται μόνο όταν είναι άγουρος. Το τοίχωμα του καρπού είναι σαρκώδες και βλεννώδες, ενώ, όταν ωριμάσει, ο καρπός γίνεται ξυλώδης.
   
Οι μπάμιες τρώγονται μαγειρεμένες, σκέτες ή με κρέας, γίνονται κονσέρβες ή τουρσί με πίκλες. Πριν μαγειρευτούν συνηθίζεται να μουλιάζονται σε ξύδι και νερό, προκειμένου να μην έχουν βλεννώδη υφή όταν τρώγονται.

Στις ΗΠΑ συνηθίζεται να τρώγονται και τηγανιτές ή σε ένα είδος "σούπας" με κρέας και μπάμιες που ονομάζεται "gumbo", ενώ σε μερικές χώρες τα σπόρια χρησιμοποιούνται ως υποκατάστατο του καφέ. Στις χώρες της ανατολής τα παλιά χρόνια χρησιμοποιούσαν τα φύλλα και τους άγουρους καρπούς για κατάπλασμα κατά του πόνου

## Παραπομπές


## Εξωτερικοί σύνδεσμοι
* 
* 

Κατηγορία:Μαλαχοειδή
Κατηγορία:Λαχανικά
Κατηγορία:Χλωρίδα της Αφρικής
Χοφγκάισμαρ

Το **Χοφγκάισμαρ** (, ) είναι γερμανική πόλη στο διαμέρισμα του Κάσσελ, στο ομόσπονδο κρατίδιο της Έσσης.

## Ιστορία

Η περιοχή κατοικείται εδώ και 7000 χρόνια, ενώ η πόλη ιδρύθηκε το 1082. Για 300 χρόνια όμως ήταν μόνο μια αυλή, οικισμός έγινε το 1223. Ο Επταετής Πόλεμος προκάλεσε μεγάλες ζημιές. Από το 1821 μέχρι το 1972 ήταν έδρα του *Landkreis Hofgeismar* που ενσωματώθηκε μετά στο *Kreis Kassel*.

## Παραπομπές


## Εξωτερικοί σύνδεσμοι

* 
*  

Κατηγορία:Πόλεις της Έσσης
Κατηγορία:Διαμέρισμα του Κάσσελ